**MPT Kelet-Magyarországi tagozat**

***Beszámoló a 2016-17-es évről***

2016 decemberi elnökké választásom után a következő tevékenységeket szerveztem az MPT keretein belül:

A.

2017 február 27.-én rendeztük meg Debrecenben, a DAB-székházban a Pszichológia napját. A Digitális tanulás és tanítás workshopon két plenáris előadás és 18 előadás hangzott el. Összesen 207-en hallgatták előadásainkat: 40 egyetemi oktató, 55 tanár és 112 hallgató (tanárjelölt egyetemisták, pszichológus hallgatók és szakképzésben résztvevők).

A rendezvény első felében bemutatkozott az MTA-DE Idegen Nyelvi Oktatás Kutatócsoport (Polonyi Tünde, Pusztai Gábor, Abari Kálmán). A délelőtti ülésen a központi kérdés a hátrányos helyzetű tanulók helyzete, jellemzői és fejlesztése volt (előadók: Buda Mariann, L. Ritók Nóra, Marton Boglárka, K. Nagy Emese, Fegyverneki Gergő és Furcsa Laura). Jelen volt Patkós András, az MTA Szakmódszertani Program vezetője.

Plenáris előadónak Fülöp Mártát és Nikolov Mariannet kértük fel. Nikolov Marianne a közoktatási és felsőoktatási nyelvtanulásról és nyelvtudásról tartott előadást, Fülöp Márta a motiváló iskoláról, a versengés jelenségét vizsgáló nemzetközi kutatásairól.

A délutáni ülés során érdekes előadásokat hallgatunk a digitális generáció jellemzőiről, az IKT használatról, a probléma-alapú tanulásról és a tananyagkészítésről, valamint a gemifikáció alapú értékelésről. Több előadást hozott a IKT Masterminds Kutatócsoport (digitális történetmesélés, kiterjesztett valóság, tablettel támogatott oktatás, mobil applikációk). A délután második felében bemutatkozott két digitális projekt, a videotanár és a screenager (digitális tanársegéd). Az utolsó előadás a nagy sikerű Xeropan nyelvtanító mobil alkalmazásról szólt (vendégünk: AlGharawi M. Attila).

B. Új tagokat toboroztam a tagozatba.

C. Létrehoztam egy facebook-csoportot a Társaság híreinek, illetve a más közérdekű információk (előadások, szakmai és kulturális ajánlások) terjesztésének céljából

D. kollégámat, Kondé Zoltánt ajánlottam a tesztbizottságba

***Tervek a 2017-2018-as évre***

A következő évben a következő tevékenységeket tervezem a tagozat keretein belül:

1. Új tagok további toborzása
2. Kapcsolatfelvétel erdélyi, kárpátaljai pszichológus szervezetekkel
3. Pszichológia napjának megrendezése, a téma valószínűleg az alternatív oktatási kezdeményezések (pl. diákrelax, boldogságóra) bemutatása lesz
4. Női relaxációs csoport szervezése vagy egy kerekasztal beszélgetés egy téma körül Pszichológusok egymás közt címmel (lehetséges témák: munkakörülmények változása, serdülő a gyermekem)

Polonyi Tünde Éva

az MPT Kelet-Magyarországi Tagozatának vezetője